b'\n_START_ARTICLE_\nShanghai Greenland\n_START_SECTION_\nHistoria\n_START_PARAGRAPH_\nShanghai Shenhua on perustettu vuonna 1993 Shanghai Football Clubin uudelleenorganisoinnin yhteydess\xc3\xa4. Shenhua on ollut koko toimintansa ajan puhtaasti ammattilaisseura ja pelannut perustamisestaan saakka Kiinan p\xc3\xa4\xc3\xa4sarjassa. Se on voittanut maan mestaruuden kahteen otteeseen._NEWLINE_Shanhgai Shenhuan p\xc3\xa4\xc3\xa4omistajana toimii kiinalainen liikemies Zhu Jun, joka omistaa 75% seuran osakkeista. Zhu Jun osti seuran osake-enemmist\xc3\xb6n vuonna 2007 ja yhdisti aiemmin omistamansa Shanghai Unitedin toiminnan Shenhuaan. Zhu Junin aikana seuran organisaatiota on kehitetty kansainv\xc3\xa4liseen suuntaan ja tammikuussa 2009 Shenhuasta tuli ensimm\xc3\xa4inen kiinalaisseura, joka palkkasi itselleen toimitusjohtajan ja teknisen johtajan. Toimitusjohtajaksi Zhu Jun palkkasi seuran entisen p\xc3\xa4\xc3\xa4valmentajan uruguaylaisen Osvaldo Gimenezin ja tekniseksi johtajaksi PSV Eindhovenissa ty\xc3\xb6skennelleen Stan Valckxin. _NEWLINE_Helmikuussa 2014 Shanghai Shenhua siirtyi Greenland Holding Group Companyn omistukseen.  Joukkueen nimi vaihdettiin Shanghai Greenland FC:ksi.'